**A****pstiprināts**

VAS “Tiesu namu aģentūra”

iepirkuma komisijas

2017. gada 22. maija sēdē

protokols Nr. 1

**Iepirkuma**

**“Ēkas Rīgā, Brīvības bulvārī 34, 3.stāva telpu gaismas aprīkojuma iegāde”,**

**identifikācijas Nr. TNA 2017/7**

**nolikums**

1. **Vispārīgā informācija**

**1.1.** **Iepirkuma procedūras veids un identifikācijas numurs**

Iepirkuma procedūra saskaņā ar Publisko iepirkuma likuma 9. pantu, identifikācijas Nr. TNA2017/7

**1.2. Pasūtītājs**

|  |  |
| --- | --- |
| Pasūtītāja nosaukums: | Valsts akciju sabiedrība “Tiesu namu aģentūra” |
| Juridiskā un biroja adrese: | Baldones iela 1B, Rīga, LV-1007 |
| Reģistrācijas numurs: | 40003334410 |
| Tālruņa numurs: | 67804765 |
| Faksa numurs: | 67804734 |
| Elektroniskā pasta adrese: | [tna@tna.lv](mailto:tna@tna.lv) |
| Interneta mājas lapas adrese: | [www.tna.lv](http://www.tna.lv) |

**1.3. Pasūtītāja kontaktpersona -** iepirkuma komisijas priekšsēdētājs Jānis Bērziņš, tālrunis 67804745, elektroniskā pasta adrese janis.berzins@tna.lv.

**1.4.** **Informācijas apmaiņas kārtība**

**1.4.1.** Informāciju par iepirkumu “Ēkas Rīgā, Brīvības bulvārī 34, 3.stāva telpu gaismas aprīkojuma iegāde”, identifikācijas Nr. TNA 2017/7 (turpmāk – Iepirkums), Pasūtītājs publicē savā mājas lapā internetā [www.tna.lv](http://www.tna.lv), sadaļā „Publiskie iepirkumi”.

**1.4.2.** Ieinteresēto piegādātāju pienākums ir pastāvīgi sekot mājas lapā publicētajai informācijai.

**1.4.3.** Rakstisku skaidrojumu pieprasījumu par Iepirkuma nolikumu pretendentiem (turpmāk –Nolikums) ieinteresētā persona var nosūtīt pa pastu, faksu vai elektronisko pastu (vienlaicīgi, nosūtot to pa pastu), adresējot Iepirkuma komisijai.

**1.4.4.** Ja piegādātājs ir laikus pieprasījis papildu informāciju par Iepirkuma Nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams Iepirkuma nolikums (pasūtītāja mājas lapā internetā [www.tna.lv](http://www.tna.lv)), norādot arī uzdoto jautājumu.

**1.4.5.** Skaidrojumi par Nolikumā noteiktajām prasībām tiek sniegti rakstveidā uz rakstiski saņemta pieprasījuma pamata un ievietoti Pasūtītāja mājas lapā internetā [www.tna.lv](http://www.tna.lv), sadaļā „Publiskie iepirkumi”.

**1.5. Iepirkuma priekšmets**

**1.5.1.** Ēkas Rīgā, Brīvības bulvārī 34, 3.stāva telpu gaismas aprīkojuma iegāde saskaņā ar prasībām, kuras noteiktas Nolikumā un tā pielikumos.

**1.5.2.** Līguma izpildes termiņš – 20 (divdesmit) dienas no Iepirkuma līguma noslēgšanas brīža.

**1.5.3.** Iepirkuma priekšmets nav sadalīts daļās.

**1.5.4.** Pretendents nedrīkst iesniegt piedāvājuma variantus.

**1.5.5.** CPV kods – 31524000-5 (griestu vai sienu apgaismes piederumi).

**1.6. Piedāvājuma iesniegšanas termiņš un vieta**

**1.6.1.** Ieinteresētie piegādātāji piedāvājumus var iesniegt līdz 2017. gada 5. jūnija plkst. 11.00 katru darba dienu no plkst. 10.00 līdz 16.00 VAS „Tiesu namu aģentūra” birojā, Rīgā, Baldones ielā 1B, 411. kabinetā (4. stāvs), iesniedzot personīgi vai nosūtot pa pastu. Pasta sūtījumam jābūt nogādātam šajā punktā norādītajā adresē līdz šajā punktā norādītājam termiņam un par to pilnu atbildību uzņemas iesniedzējs.

**1.6.2.** Piedāvājumi, kuri iesniegti (piegādāti) pēc Nolikuma 1.6.1. punktā minētā termiņa vai kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks vērtēti un neatvērti tiks atdoti (nosūtīti) atpakaļ iesniedzējam.

**1.6.3.** Pretendents var rakstveidā mainīt vai atsaukt savu piedāvājumu līdz piedāvājumu iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

**1.6.4.** Atklāta piedāvājumu atvēršanas sanāksme nav paredzēta.

## **1.7. Piedāvājuma noformēšana**

**1.7.1.** Piedāvājums (1 oriģināls drukātā formātā) iesniedzams aizlīmētā aploksnē (vai citā iepakojumā), uz kuras jānorāda:

* pasūtītāja nosaukums un juridiskā adrese;
* pretendenta nosaukums, reģistrācijas numurs, juridiskā adrese, tālrunis, fakss, kontaktpersona un elektroniskā pasta adrese;
* atzīme: “Piedāvājums iepirkumam “Ēkas Rīgā, Brīvības bulvārī 34, 3. stāva telpu gaismas aprīkojuma iegāde”, identifikācijas Nr. TNA2017/7”;
* atzīme – Neatvērt līdz 2017. gada 5. jūnija plkst. 11.00

**1.7.2.** Ja aploksne (vai cita veida iepakojums) nav noformēta un iesniegta saskaņā ar šī Nolikuma prasībām, Pasūtītājs nav atbildīgs par tās pirmstermiņa atvēršanu.

**1.7.3.** Piedāvājuma dokumentiem jābūt cauršūtiem (caurauklotiem) tā, lai tos nebūtu iespējams atdalīt. Piedāvājuma lapām jābūt numurētām un dokumentiem jāatbilst pievienotajam satura rādītājam, un uz pēdējās lapas aizmugures jānorāda cauršūto (cauraukloto) lapu skaits, ko ar savu parakstu apliecina pretendents, pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām (ja piedāvājumu iesniedz juridiska persona) vai šīs personas pilnvarota persona.

**1.7.4.** Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

**1.7.5.** Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

**1.7.6.** Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir caurauklots. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība”.

**1.7.7.** Pretendents iesniedz parakstītu piedāvājumu. Ja piedāvājumu iesniedz juridiska persona, to paraksta pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumenta oriģinālu vai tā apliecinātu kopiju. Ja piedāvājumu iesniedz piegādātāju apvienība, piedāvājumu paraksta visas personas, kas ietilpst apvienībā.

**1.8. Cita informācija**

**1.8.1.** Pretendenta iesniegtais piedāvājums nozīmē pilnīgu šī Iepirkuma noteikumu pieņemšanu un atbildību par to izpildi.

**1.8.2.** Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.

**1.8.3.** Iesniedzamie dokumenti jāsagatavo atbilstoši veidnēm, kas dotas Nolikumā.

**1.8.4.** Visi Nolikuma pielikumi ir tās neatņemama sastāvdaļa.

|  |  |
| --- | --- |
| **2. Pretendenta kvalifikācijas prasības** | **3. Pretendentam jāiesniedz šādi pretendenta kvalifikāciju apliecinoši dokumenti** |
| **2.1.** Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). | **3.1.** Pretendenta parakstīts pieteikums dalībai Iepirkumā, kurš sagatavots saskaņā ar Nolikuma pielikumā Nr. 1 pievienoto veidni. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija. |
| **2.2.** Pretendentam pēdējos trīs gadus (2014., 2015., 2016. un 2017. līdz piedāvājuma iesniegšanas dienai, ja pretendents darbojas mazāk kā trīs gadus, visā darbības laikā) pretendenta pašu spēkiem veiktais gada vidējais apjoms ir līdzvērtīgs iesniegtā piedāvājuma gada apjomam. Par līdzvērtīgu apjomu uzskata - apgaismes spuldžu un lampu piegāžu sniegšana. | **3.2.** Jāiesniedz pēdējos trijos gados (2014., 2015., 2016. un 2017. līdz piedāvājuma iesniegšanas dienai, ja pretendents darbojas mazāk kā trīs gadus, visā darbības laikā) veikto līdzvērtīgu apjomu (apgaismes spuldžu un lampu) piegāžu saraksts (Nolikuma pielikums Nr. 3). |
| **2.3.** Pretendents var balstīties uz trešo personu iespējām, lai izpildītu prasības attiecībā uz pretendenta finansiālo stāvokli.  Ja pretendents balstās uz trešās personas finanšu iespējām, tad pretendentam un attiecīgajai trešajai personai ir jāuzņemas solidāra atbildība par līguma izpildi. | **3.3.** Pretendentam ir jāiesniedz dokumenti, piemēram, personu apliecinājums vai vienošanās par sadarbību konkrēta līguma izpildē, kas pierāda, ka iepirkuma līguma slēgšanas gadījumā personas, uz kuru finanšu spējām Pretendents balstās, uzņemsies solidāru atbildību par līguma izpildi. |
| **2.4.** Pretendentam jānorāda visi apakšuzņēmēji un apakšuzņēmēja apakšuzņēmēji. | **3.4.** Pretendenta piesaistīto apakšuzņēmēju (pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei) saraksts (Nolikuma 4. pielikums), norādot katram apakšuzņēmējam izpildei nododamo līguma daļu saskaņā ar tehnisko specifikāciju vai tāmi un pievienojot finanšu aprēķinus, kas norāda līgumā nododamo daļu procentuālo vērtību.  Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkuma likuma 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.  Ja pretendents plāno piesaistīt apakšuzņēmējus, pretendentam par apakšuzņēmējiem jāiesniedz:  **3.4.1.** nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos, nododamās līguma daļas apraksts saskaņā ar tehnisko specifikāciju vai tāmi;  **3.4.2.** katra apakšuzņēmēja apliecinājums par tā gatavību veikt tam izpildei nododamo līguma daļu. |
| **2.5.** Pretendents var balstīties uz trešo personu iespējām, lai izpildītu prasības attiecībā uz Pretendenta saimniecisko stāvokli, tehniskām un profesionālām spējām.  Ja Pretendents balstās uz trešo personu iespējām, tad Pretendents pierāda, ka viņa rīcībā būs attiecīgie resursi.  Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | **3.5.** Pretendents iesniedz dokumentus, kas pierāda:  **3.5.1.** ka tam būs nepieciešamie resursi, uz kuriem viņš balstījies, iesniedzot piedāvājumu un,  **3.5.2.** ka šie resursi Pretendentam būs pieejami visu iepirkuma līguma izpildes laiku.  Piemēram, var iesniegt personas, uz kuras iespējām Pretendents balstās, rakstisku apliecinājumu par piedalīšanos iepirkuma procedūrā, kā arī apliecinājumu nodot Pretendenta rīcībā līguma izpildei nepieciešamos resursus (norādot konkrētus būvdarbus, kādi tiks veikti līguma izpildes laikā), gadījumā, ja ar pretendentu tiks noslēgts iepirkuma līgums.  Ja personai, kas paraksta apliecinājumu, saskaņā ar Latvijas Republikas Uzņēmuma reģistra informāciju nav pārstāvības tiesības, tad klāt jāpievieno dokumentu, kas apliecina šīs personas pārstāvības tiesības. |

**4. Tehniskais - finanšu piedāvājums**

**4.1.** Finanšu piedāvājumu sagatavo atbilstoši Iepirkumam pievienotajai tehniskā-finanšu piedāvājuma veidnei (pielikums Nr. 2).

**4.2.** Finanšu piedāvājumā norāda izmaksu sadalījumu katrai no pakalpojumu pozīcijām, kā arī pakalpojumu kopējo līgumcenu par visu iepirkuma daļu kopumā.

**4.3.** Finanšu piedāvājumā līgumcenu norāda EUR bez pievienotās vērtības nodokļa (PVN), atsevišķi norāda PVN, kā arī kopējo līgumsummu, ieskaitot PVN.

**4.4.** Finanšu piedāvājumā kopējā līgumcenā jābūt iekļautām visām ar pakalpojumu sniegšanu saistītām izmaksām.

**4.5.** Piedāvājuma cena ir jāaprēķina un jānorāda ar precizitāti līdz 2 (divām) zīmēm aiz komata.

**4.6.** Pretendents nedrīkst iesniegt finanšu piedāvājuma variantus.

**5. Piedāvājumu vērtēšana un līguma slēgšanas tiesību piešķiršana**

**5.1. Piedāvājumu vērtēšana**

**5.1.1.** Vērtēšanas kritērijs **–** saimnieciski visizdevīgākais piedāvājums, kuru nosaka, vērtējot cenu.

**5.1.2.** Iepirkuma komisija par Pretendentu, kuram būtu piešķiramas līguma slēgšanas tiesības atzīst Pretendentu, kurš atbilst visām Nolikuma prasībām un ir iesniedzis Nolikumam atbilstošu saimnieciski visizdevīgāko piedāvājumu.

**5.1.3.** Pasūtītājs piedāvājumu salīdzināšanai un izvērtēšanai ir tiesīgs izmantot tikai cenu.

**5.1.4.** Iepirkuma komisija piedāvājumu salīdzināšanai un izvērtēšanai izmantos pretendenta Finanšu piedāvājumā norādīto cenu EUR bez PVN, līguma slēgšanas tiesības tiks piešķirtas tam pretendentam, kuram piedāvātā summa būs viszemākā.

**5.1.5.** Iepirkuma komisija piedāvājumu vērtēšanu veic slēgtās sēdēs.

**5.1.6.** Komisija pārbauda vai pretendenta iesniegtais piedāvājums atbilst Nolikuma 1.8. punktā noteiktajām prasībām. Ja piedāvājums neatbilst kādai no piedāvājumu noformējuma prasībām, komisija lemj par šī piedāvājuma tālāku izskatīšanu.

**5.1.7.** Iepirkuma komisija piedāvājumu vērtēšanas laikā pārbauda Pretendenta atbilstību nolikuma 2. punktā noteiktajām kvalifikācijas prasībām un Pretendenta iesniegtajiem dokumentiem vai no publiskajās datu bāzēs iegūtās informācijas.

**5.1.8.** Ja kvalifikācija neatbilst Nolikuma 2. punktā noteiktajām prasībām, Iepirkuma komisija lemj par piedāvājuma noraidīšanu.

**5.1.9.** Iepirkuma komisija vērtējot Tehnisko - finanšu – piedāvājumu pārbauda, vai pretendenta iesniegtais piedāvājums atbilst Nolikuma prasībām. Ja pretendenta iesniegtais Tehniskais – finanšu piedāvājums neatbilst Nolikuma prasībām, komisija lemj par piedāvājuma noraidīšanu.

**5.1.10.** Ja iesniegtajos dokumentos ietvertā informācijas par Pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.

**5.1.11.** Piedāvājumu vērtēšanas laikā iepirkuma komisija pārbauda, vai piedāvājumos nav pieļautas aritmētiskās kļūdas. Ja aritmētiskās kļūdas tiek konstatētas, iepirkuma komisija tās izlabo un par to informē attiecīgo Pretendentu.

**5.1.12.** Pretendents tiek izslēgts no turpmākās dalības Iepirkumā un piedāvājums netiek tālāk izvērtēts, ja Komisija konstatē, ka pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, vai kvalifikācijas dokumenti nav iesniegti atbilstoši Nolikuma prasībām, vai to saturs neatbilst Nolikuma prasībām.

**5.1.13.** Gadījumā, ja vismaz divu piedāvājumu novērtējums ir vienāds, izšķirošais piedāvājuma izvēles kritērijs ir lielāka vidējā sociālā nodokļa iemaksa valsts budžetā par pretendenta darbinieku 2016. gadā.

**5.2. Līguma slēgšanas tiesību piešķiršana**

**5.2.1.** Iepirkuma komisija par Pretendentu, kuram būtu piešķiramas līguma slēgšanas tiesības, atzīst Pretendentu, kurš atbilst visām Nolikuma prasībām un iesniedzis saimnieciski visizdevīgāko piedāvājumu ar viszemāko cenu.

**5.2.2.** Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:

**5.2.2.1.** pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

**5.2.2.2.** ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

**5.2.2.3.** iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/ta/id/287760-publisko-iepirkumu-likums#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

**5.2.2.4.** uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 5.2.2.1., 5.2.2.2. un 5.2.2.3. apakšpunkta nosacījumi.

**5.2.3.** Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9. panta astotās daļas 1., 2. vai 4. punktā (Nolikuma 5.2.2.1., 5.2.2.2., 5.2.2.4. apakšpunkts) minēto apstākļu dēļ, pasūtītājs:

**5.2.3.1.** attiecībā uz Latvijā reģistrētu vai pastāvīgi dzīvojošu pretendentu un Publisko iepirkuma likuma 9. panta astotās daļas 4. punktā (Nolikuma 5.2.2.4. punktā) minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

**5.2.3.1.1.** par Publisko iepirkuma likuma 9. panta astotās daļas 1. punktā (Nolikuma 5.2.2.1. punktā) minētajiem faktiem — no Uzņēmumu reģistra;

**5.2.3.1.2.** par Publisko iepirkuma likuma 9. panta astotās daļas 2. punktā (Nolikuma 5.2.2.2. punktā) minētajiem faktiem — no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un šā panta astotās daļas 4. punktā (Nolikuma 5.2.2.4. punktā) minētās personas piekrišanu;

**5.2.3.1.3.** attiecībā uz ārvalstī reģistrētu vai pastāvīgi dzīvojošu pretendentu un Publisko iepirkuma likuma 9. panta astotās daļas 4. punktā (Nolikuma 5.2.2.4. punktā) minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Publisko iepirkuma likuma 9. panta astotās daļas 4. punktā (Nolikuma 5.2.2.4. punktā) minēto personu neattiecas Publisko iepirkuma likuma 9. panta astotajā daļā (Nolikuma 5.2.2. punktā) noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

**5.2.4.** Atkarībā no atbilstoši Publisko iepirkuma likuma 9. panta devītās daļas 1. punkta "b" apakšpunktam (Nolikuma 5.2.3. punkts) veiktās pārbaudes rezultātiem pasūtītājs:

**5.2.4.1.** neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Publisko iepirkuma likuma 9. panta astotās daļas 4. punktā (Nolikuma 5.2.2.4. punktā) minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

**5.2.4.2.** informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai Publisko iepirkuma likuma 9. panta astotās daļas 4. punktā (Nolikuma 5.2.2.4. punktā) minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā.

**5.2.5.** Pretendents, lai apliecinātu, ka tam un Publisko iepirkuma likuma 9. panta astotās daļas 4. punktā (Nolikuma 5.2.2.4. punktā) minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, Publisko iepirkumu likuma 9. panta desmitās daļas 2. punktā (Nolikuma 5.2.4.2. punktā) minētajā termiņā iesniedz:

**5.2.5.1.** attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

**5.2.5.2.** pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

**5.2.5.3.** līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesamību.

**5.2.6.** Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas šā panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas Publisko iepirkuma likuma 9. panta astotajā daļā (Nolikuma 5.2.2. punktā) noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai Publisko iepirkuma likuma 9. panta astotās daļas 4. punktā (Nolikuma 5.2.2.4. punktā) minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

**5.2.7.** Iepirkuma komisija par uzvarētāju atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar Publisko iepirkumu likuma 9. panta astoto daļu.

**5.2.8.** Lēmumu par Iepirkuma rezultātiem Pasūtītājs Pretendentiem paziņo rakstiski 3 (trīs) darbdienu laikā no dienas, kad Pasūtītājs ir pieņēmis lēmumu par Iepirkuma rezultātiem.

**5.2.9.** Ja Iepirkuma uzvarētājs atsakās no līguma slēgšanas vai atsauc savu piedāvājumu, Komisija ir tiesīga atzīt par uzvarētāju nākamo Pretendentu, kurš iesniedzis saimnieciski visizdevīgāko piedāvājumu ar nākamo viszemāko cenu.

**5.2.10.** Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt iepirkumu bez rezultāta.

**5.2.11.** Komisija var pieņemt lēmumu pārtraukt Iepirkumu un neslēgt Iepirkuma līgumu, ja tam ir objektīvs pamatojums.

**7. Pretendenta pienākumi un tiesības**

**7.1. Pretendenta tiesības**

**7.1.1.** Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

**7.1.2.** Pretendentam ir tiesības pārsūdzēt Administratīvajā rajona tiesā Iepirkuma komisijas lēmumu Administratīvā procesa likuma noteiktajā kārtībā.

**7.1.3.** Citas pretendenta tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**7.2. Pretendenta pienākumi**

**7.2.1.** Iesniegt piedāvājumus atbilstoši Nolikuma prasībām.

**7.2.2.** Sniegt atbildes uz Iepirkuma komisijas pieprasījumiem par papildus informāciju, kas nepieciešama pretendentu kvalifikācijas pārbaudei, piedāvājumu atbilstības pārbaudei un izvēlei.

**7.2.3.** Segt visas un jebkuras izmaksas, kas saistītas ar piedāvājumu sagatavošanu un iesniegšanu, neatkarīgi no Iepirkuma rezultāta.

**7.2.4.** Citi pretendenta pienākumi saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**8. Iepirkuma komisijas pienākumi un tiesības**

**8.1. Iepirkuma komisijas tiesības**

**8.1.1.** Pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams pretendentu kvalifikācijas pārbaudei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti Iepirkuma komisijai, un uzrāda to oriģinālus.

**8.1.2.** Labot aritmētiskās kļūdas pretendenta finanšu piedāvājumā.

**8.1.3.** Pieaicināt atzinumu sniegšanai neatkarīgus ekspertus ar padomdevēja tiesībām.

**8.1.4.** Jebkurā brīdī pārtraukt Iepirkumu, ja tam ir objektīvs pamatojums, nosūtot par to paziņojumu Iepirkumu uzraudzības birojam un informējot visus pretendentus.

**8.1.5.** Citas Iepirkuma komisijas tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**8.2. Iepirkuma komisijas pienākumi**

**8.2.1.** Nodrošināt Iepirkuma procedūras norisi un dokumentēšanu.

**8.2.2.** Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

**8.2.3.** Citi Iepirkuma komisijas pienākumi saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**9. Nolikuma pielikumi**

Nolikumam pievienoti šādi pielikumi:

1. pielikums - Pretendenta pieteikuma veidne uz 1 (vienas) lapas;

2. pielikums - Tehniskā - Finanšu piedāvājuma veidne uz 2 (divām) lapām;

3. pielikums – Pretendenta sniegto pakalpojumu (piegāžu) saraksta veidne uz 1 (vienas) lapas;

4. pielikums - Līguma izpildē iesaistīto apakšuzņēmēju saraksta veidne uz 1 (vienas) lapas

***Pielikums Nr. 1***

***Iepirkumam „Ēkas Rīgā, Brīvības bulvārī 34,***

***3. stāva telpu gaismas aprīkojuma iegāde”***

***Id. nr. TNA 2017/7***

***Veidne***

**Pieteikums par piedalīšanos iepirkumā**

**„Ēkas Rīgā, Brīvības bulvārī 34, 3.stāva telpu gaismas aprīkojuma iegāde”,**

**identifikācijas Nr. TNA 2017/7**

**Pretendents:**

Nosaukums:

Nodokļu maksātāja reģistrācijas Nr.

Būvkomersanta reģistrācijas Nr.

Juridiskā adrese:

Biroja adrese *(ja atšķiras):*

Tālrunis, fakss:

E-pasta adrese:

**Bankas rekvizīti:**

Nosaukums:

Kods:

Konts:

Persona, kura tiesīga

pārstāvēt pretendentu

jeb pilnvarotās personas

/amats/vārds/ uzvārds:

ar šī pieteikuma iesniegšanu pretendents apliecina, ka:

* piekrīt iepirkuma „Ēkas Rīgā, Brīvības bulvārī 34, 3.stāva telpu gaismas aprīkojuma iegāde”, identifikācijas Nr. TNA 2017/7, Nolikuma prasībām un garantē Nolikuma prasību izpildi. Nolikuma nosacījumi ir skaidri un saprotami;
* piedāvā veikt ēkas Rīgā, Brīvības bulvārī 34, 3. stāva telpu gaismas aprīkojuma piegādi \_\_\_\_\_\_\_\_\_\_\_\_\_\_\_\_\_\_\_/*līguma izpildes termiņš*/ saskaņā ar Nolikuma noteikumiem par līgumcenu:

|  |  |
| --- | --- |
| **Kopējā piedāvājuma cena, EUR bez PVN** |  |
| **PVN 21 %** |  |
| **Kopējā piedāvājuma cena, EUR ietverot PVN** |  |

*Piedāvājuma cenā ir iekļauti visi plānotie izdevumi un iekļautas visas pakalpojumu, preču un materiālu izmaksas, kas nepieciešamas piegādei pilnā apmērā un labā kvalitātē. Aizpildot finanšu piedāvājumu, ir ievērotas visas Nolikuma un tā pielikumos noteiktās prasības.*

* piedāvājums ir sagatavots atbilstoši Nolikuma prasībām;
* tā rīcībā ir nepieciešamās profesionālās, tehniskās un organizatoriskās spējas, kas nepieciešamas darbu kvalitatīvai izpildei atbilstoši Nolikumam un spēkā esošajai likumdošanai;
* nav tādu apstākļu, kuri liegtu tam piedalīties Iepirkumā un pildīt Nolikumā norādītās prasības;
* apņemas Iepirkuma līguma slēgšanas gadījumā pildīt visas Nolikumā izvirzītās prasības;
* visa piedāvājumā sniegtā informācija un ziņas ir patiesas.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts,*

*tā atšifrējums)*

201\_\_\_. gada \_\_\_. \_\_\_\_\_\_\_\_\_\_\_\_\_

1. ***Pielikums Nr. 2***
2. ***Iepirkumam „Ēkas Rīgā, Brīvības bulvārī 34,***
3. ***3. stāva telpu gaismas aprīkojuma iegāde”***
4. ***Id. nr. TNA 2017/7***

**TEHNISKAIS – FINANŠU PIEDĀVĀJUMS**

**Iepirkumam „Ēkas Rīgā, Brīvības bulvārī 34, 3.stāva telpu gaismas aprīkojuma iegāde”,**

**identifikācijas Nr. TNA 2017/7**

|  |  |  |  |  |  |
| --- | --- | --- | --- | --- | --- |
|  | **Tips** | **Iekarams gaismeklis 60W 900mm 4000K – 2gab** | **Iekarams gaismeklis 90W 900mm 4000K – 13gab** | **Iekarams gaismeklis 116W 900mm 4000K – 6gab.** | **Virsbūvējams gaismeklis 40W 1200mm 4000K – 2gab.** |
| **1.** | **FUNKCIONALITĀTE** |  |  |  |  |
| 1.1. | Gaismas avota krāsu temperatūra (K) | 4000 | 4000 | 4000 | 4000 |
| 1.2. | No gaismekļa izejošā gaismas plūsma (lm), ņemot vērā optiskos un termiskos zudumus, ne mazāk kā | 6569 | 10177 | 12798 | 4142 |
| 1.3. | Vienas partijas gaismekļu krāsu temperatūras atšķirība nedrīkst būt lielāka par ( °K ) | 400 | 400 | 400 | 400 |
| 1.4. | Gaismekļa LED gaismas avota krāsu atveidošanas indekss (CRI) | 80 | 80 | 80 | 80 |
| 1.5. | Gaismekļa apgaismojuma efektivitāte pēc optiskiem un termiskiem zudumiem ( lm/W ) | 109.48 | 113.08 | 110.33 | 103.55 |
| 1.6. | Gaismekļa izstarotās gaismas leņķa lielums | 90x90 grādi (±10 grādi) | 90x90 grādi (±10 grādi) | 90x90 grādi (±10 grādi) | ≥ 120x120 grādi(±10 grādi) |
| 1.7. | Gaismekļa UGR žilbinājuma koeficients | ≤19% | ≤19% | ≤19% | ≤19% |
| 1.8. | Gaismekļa korpusā ir jābūt iebūvētam LED barošanas blokam | jā | jā | jā | jā |
| 1.9. | Ražotāja apliecināts produkta kalpošanas laiks stundās | 100000h | 100000h | 100000h | 50000h |
| 1.10. | Ražotāja apliecināts produkta kalpošanas laiks gados | 5 | 5 | 5 | 5 |
| **2.** | **KONSTRUKCIJA, MATERIĀLI, IZSKATS** |  |  |  |  |
| 2.1. | LED gaismekļa izmēri, mm | Diametrs 900mm | Diametrs 900mm | Diametrs 900mm | Garums 1200mm |
| 2.2. | Gaismekļa putekļu un mitruma izturības aizsardzības klase, vismaz | IP20 | IP20 | IP20 | IP20 |
| 2.3. | Gaismekļa korpusa materiāls | Metāls; akrils | Metāls; akrils | Metāls; akrils | Metāls; akrils |
| 2.4. | Gaismekļa stikls, ja attiecināms | mikroprizmatisks aizsargstikls ar matētu difuzorplēvi (vienmērīgas gaismas izkliedes nodrošināšanai) | mikroprizmatisks aizsargstikls ar matētu difuzorplēvi (vienmērīgas gaismas izkliedes nodrošināšanai) | mikroprizmatisks aizsargstikls ar matētu difuzorplēvi (vienmērīgas gaismas izkliedes nodrošināšanai) | mikroprizmatisks aizsargstikls ar matētu difuzorplēvi (vienmērīgas gaismas izkliedes nodrošināšanai) |
| 2.5. | Gaismekļa konstrukcijas speciālās prasības | Iekarams gaismeklis, korpusa krāsa anodēts alumīnijs, piekartrošu garums min 1500mm ar piekares augstuma regulācijas iespēju | Iekarams gaismeklis, korpusa krāsa anodēts alumīnijs, piekartrošu garums min 1500mm ar piekares augstuma regulācijas iespēju | Iekarams gaismeklis, korpusa krāsa anodēts alumīnijs, piekartrošu garums min 1500mm ar piekares augstuma regulācijas iespēju | Virsbūvējams gaismeklis, korpusa krāsa balta |
| **3.** | **ELEKTRISKIE PARAMETRI** |  |  |  |  |
| 3.1. | Nominālais spriegums (V) | 230 | 230 | 230 | 230 |
| 3.2. | Darbības sprieguma diapazons | -15% … +10% | -15% … +10% | -15% … +10% | -15% … +10% |
| 3.3. | Gaismeklim vai spuldzei ir jāiztur sprieguma svārstības diapazonā (V) | 180 … 277 | 180 … 277 | 180 … 277 | 180 … 277 |
| 3.4. | Tīkla frekvence (Hz) | 50 | 50 | 50 | 50 |
| 3.5. | Nominālā režīmā jaudas koeficientam (cosφ) minimāli ir jābūt | 0,9 | 0,9 | 0,9 | 0,9 |
| 3.6. | LED barošanas bloka vadības protokols | DALI | DALI | DALI | - |
| 3.7. | Pieļaujamā kopējā patērējamā jauda, W | 60 | 90 | 116 | 40 |
| 3.8. | Elektriskā izolācijas klase | I | I | I | II |
| **4.** | **EKSPLUATĀCIJAS PARAMETRI** |  |  |  |  |
| 4.1. | Gaismekļa lietošanas ilgums Ta=+25°C, L80. (stundas) | ≥ 100 000 | ≥ 100 000 | ≥100 000 | ≥ 75 000 |
| 4.2. | Gaismekļa nominālā funkcionalitāte ir nodrošināta darbības vides temperatūrā (C) | +10 … +35 | +10 … +35 | +10 … +35 | +10 … +35 |

1. ***Pielikums Nr. 3***
2. ***Iepirkumam „Ēkas Rīgā, Brīvības bulvārī 34,***
3. ***3. stāva telpu gaismas aprīkojuma iegāde”***

***Id. nr. TNA 2017/7***

1. ***Veidne***

**pretendenta sniegto pakalpojumu (piegāžu) saraksts**

**Iepirkumam „Ēkas Rīgā, Brīvības bulvārī 34, 3.stāva telpu gaismas aprīkojuma iegāde”,**

**identifikācijas Nr. TNA 2017/7**

|  |  |  |  |
| --- | --- | --- | --- |
| **Pakalpojuma sniegšanas (izpildes) termiņš** | **Pakalpojuma saņēmēja nosaukums, reģistrācijas numurs, kontakttālrunis** | **Pakalpojuma apjoms**  **(sniegtā pakalpojuma kopējā summa EUR bez PVN)** | **Sniegtā pakalpojuma apraksts** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Pielikumā:** \_\_\_\_\_\_\_\_\_\_\_\_\_\_\_ *(apakšuzņēmēja apliecinājums par tā gatavību veikt tam izpildei nododamo līguma daļu)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts,*

*tā atšifrējums)*

201\_\_\_. gada \_\_\_. \_\_\_\_\_\_\_\_\_\_\_\_\_

1. ***Pielikums Nr. 4***
2. ***Iepirkumam „Ēkas Rīgā, Brīvības bulvārī 34,***
3. ***3. stāva telpu gaismas aprīkojuma iegāde”***

***Id. nr. TNA 2017/7***

1. ***Veidne***

**Līguma izpildē iesaistīto apakšuzņēmēju saraksts**

**Iepirkumam „Ēkas Rīgā, Brīvības bulvārī 34, 3.stāva telpu gaismas aprīkojuma iegāde”,**

**identifikācijas Nr. TNA 2017/7**

|  |  |  |
| --- | --- | --- |
| **Apakšuzņēmēja nosaukums, reģ. Nr.** | **Nododamo darbu vērtība % no kopējās līguma summa** | **Nododamo darbu apraksts** |
|  |  |  |
|  |  |  |
|  |  |  |
|  |  |  |
|  |  |  |

**Pielikumā:** \_\_\_\_\_\_\_\_\_\_\_\_\_\_\_ *(apakšuzņēmēja apliecinājums par tā gatavību veikt tam izpildei nododamo līguma daļu)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts,*

*tā atšifrējums)*

201\_\_\_. gada \_\_\_. \_\_\_\_\_\_\_\_\_\_\_\_\_